text: Vardes unge lærer om misbrug
  26 januar 2011 kl. 14.40
  Skoleelever fra Varde Kommune fik i dag mulighed for at se og høre, hvad der sker, hvis man drikker for meget alkohol eller tager stoffer.
  Det var mere end 550 elever fordelt på 30 klasser fra 7. klassetrin i Varde, som i dag fik en alternativ undervisningsdag. 
  I løbet af dagen kunne eleverne besøge fem oplevelses-stationer.
  Her udspillede konsekvenserne af alkohol- og stofmisbrug sig for øjnene af dem. De snakkede blandt andet med en tidligere misbruger og så skuespil om druk og pillemisbrug.
  Eleverne fik også gode råd til, hvad man skal gøre, hvis en ven har drukket for meget. 
  Det er Lions Clubberne i Varde og Ølgod i samarbejde med Varde Kommune og Varde Garnison, som for andet år i træk afholdte temadagen.
  Hør om de gode råd og elevernes oplevelser i aftenens udsendelse klokekn 19.30 på TV SYD.
  